stanford-oval/wikipedia huggingface dataset:
Malanville

| Malanville |
| --- | --- |
 Malanville
 Koordinaatit: 11°52′N, 3°23′E 
Valtio:  Benin
Departementti:  Alibori
Pinta-ala:  
 – Kokonaispinta-ala:  3 016 km²
Väkiluku (2002):  101 600
Infobox OKVirheellinen NIMI-arvo: 
Malanville on piirikunta ja kaupunki Aliborin departementissä Beninissä. Se sijaitsee Nigerjoen varrella 105 kilometriä departementin pääkaupungista Kandista koilliseen. Piirikunnassa oli 101 600 asukasta (vuonna 2002).
Malanvillen piirikunnan pinta-ala on 3 016 neliökilometriä. Se rajoittuu etelässä Aliborin departementin Ségbanan ja Kandin sekä lännessä Karimaman piirikuntiin, pohjoisessa Nigeriin ja idässä Nigeriaan.
Piirikunta sijaitsee Nigerjoen laaksossa. Sen alueella virtaavat Nigerin sivujoet Alibori, Mékrou ja Sota. Ilmastoltaan seutu kuuluu Sudanin ja Sahelin siirtymävyöhykkeeseen. Vuotuinen sademäärä on 750 millimetriä. Kasvillisuus on etupäässä ruohosavannia. Alueella sijaitsevat myös Goungounin ja Boïffon (Guénén) metsät sekä Djonan metsästysalue.
Piirikuntaan kuuluu viisi arrondissementtia: Malanville, Garou, Guéné, Madécali ja Tombouctou. Ne käsittävät yhteensä 24 kylää ja seitsemän kaupunginosaa. Kaupunkiväestön osuus on 36,25 prosenttia.
Seudulla asuu lukuisia eri kansallisuuksia: dendejä, fulbeja, mokoleja, djermoja, hausoja, nagoja, joruboja, barboja, minoja, adjoja, gouneja, foneja ja kotokoleja. Uskonnoltaan 91,9 % on muslimeja, 3,1 % katolisia, 1,4 % perinteisten uskontojen harjoittajia ja 0,6 % protestantteja.
Väestön pääelinkeino on maanviljely. Tärkeimmät viljelykasvit ovat durra, hirssi, riisi, maissi, lehmänpapu, sipuli, tomaatti, peruna, paprika, okra, puuvilla ja maapähkinä. Lisäksi harjoitetaan karjanhoitoa, kalastusta ja käsityöammatteja. Teollisuutta edustaa pienimuotoinen maataloustuotteiden jalostus sekä hiekan ja soran tuotanto. Malanville on sijaintinsa ansiosta huomattava kaupankäynnin keskus. Sen markkinat ovat Cotonoun Dantokpan jälkeen maan suurimmat, ja ne houkuttelevat kauppiaita myös Nigeriasta, Nigeristä, Burkina Fasosta, Togosta ja Ghanasta.
Malanvillen kautta kulkee etelästä Nigerin rajalle johtava päällystetty maantie. Se ylittää kaupungin lähellä Nigerjoen ja jatkuu vastarannan Gayasta edelleen Dossoon ja Niameyhin. Piirikunnan palveluihin kuuluu nelisenkymmentä alakoulua, aluesairaala ja viisi terveyskeskusta.
Matkailijoita houkuttelevat Malanvillen markkinat ja Nigerjoen luontokohteet. Kaupungissa on hotelli ja muutamia muita majoituspalveluja.
Aiheesta muualla

Kuvia tai muita tiedostoja aiheesta Malanville Wikimedia Commonsissa
Maksimos Planudes

Maksimos Planudes (n. 1260 – 1330) oli bysanttilainen grammaatikko ja teologi, joka eli ja työskenteli Mikael VIII Palaiologoksen ja Andronikos II Palaiologoksen aikana. Planudes oli merkittävä henkilö Palaiologosten ajan bysanttilaisessa renessanssissa.
Elämä ja työt

Planudes syntyi Nikomedeiassa Bithyniassa, mutta vietti suurimman osan elämästään Konstantinopolissa. Hän omisti itsensä tutkimuksille ja opetukselle. Hän ryhtyi munkiksi, ja astuessaan luostariin muutti alkuperäisen nimensä Manuelin Maksimokseksi.
Planudes osasi latinaa, mikä oli harvinaista aikana, jolloin Bysantin välit Roomaan ja Italiaan olivat huonot. Todennäköisesti tämän vuoksi hänet valittiin yhdeksi lähettiläistä, jotka Andronikos II lähetti vuonna 1327 neuvottelemaan venetsialaisten kanssa.
Planudes kirjoitti lukuisia teoksia. Niihin kuuluvat kreikkalainen kielioppi, joka oli esitetty kysymysten ja vastausten muodossa, kuten Manuel Moskhopuloksen Erotemata grammaticalia; tutkielma syntaksista; Aisopoksen elämäkerta ja proosaversio faabeleista; skolia eräistä kreikkalaisista kirjailijoista; kaksi heksametrimuodossa kirjoitettua runoa, joista ensimmäinen oli ylistyspuhe Klaudios Ptolemaiokselle, jonka Geografian Planudes löysi uudelleen, ja toinen kertomus härän yht'äkkisestä muuttumisesta hiireksi; tutkielma intialaisesta matematiikasta; sekä skolia Diofantoksen Aritmetiikan kahdesta ensimmäisestä kirjasta.
Planudes myös käänsi useita teoksia latinan kielestä. Näin kuuluvat Ciceron Scipion uni Macrobiuksen kommentaarilla; Julius Caesarin Gallian sota; Ovidiuksen Heroides ja Muodonmuutoksia; Boethiuksen Filosofian lohdutus sekä Augustinuksen De trinitate.
Käännöstensä kautta Planudes oli edesauttamassa kreikan kielen ja kirjallisuuden osaamisen uutta tulemista läntisessä Euroopassa. Hänen käännöksensä olivat hyvin suosittuja keskiajalla kreikan kielen opiskelun tekstikirjoina. Hänet tunnetaan kuitenkin parhaiten hänen toimittamastaan Kreikkalaisen antologian versiosta.
Kirjallisuutta

Fabricius, Johann Albert: Bibliotheca graeca, toim. G. C. Harles, xi. 682.
Migne, Jacques Paul: Patrologia Graeca, cxlvii. Teologiset kirjoitukset.
Aiheesta muualla

Planudes, Maximus: The Great Calculation According to the Indians (Loeb Classical Library, 1916) (englanniksi)
Magdalena Fjällström

Magdalena Fjällström (s. 12. tammikuuta 1995) on ruotsalainen alppihiihtäjä, joka edustaa Tärna IK Fjällvinden -seuraa.
Fjällström voitti Innsbruckissa käydyissä nuorten talviolympialaisissa 2012 kultaa superalppiyhdistetyssä. Nuorten MM-kilpailuissa 2013 hän voitti kultaa pujottelussa. Alppihiihdon maailmancupissa Fjällström kilpaili ensimmäisen kerran Söldenin pujottelussa lokakuussa 2012. Maailmancupin pisteille hän selviytyi ensimmäisen kerran 16. maaliskuuta 2013 käydyssä Lenzerheiden pujottelussa, jossa hän sijoittui 17:nneksi. Parhaimmillaan hän on sijoittunut maailmancupissa sijalle 13 Lienzin pujottelussa joulukuussa 2013.
Majalavastaja

| Majalavastaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Lavastajat Ptilonorhynchidae
Suku::  Kekolavastajat Amblyornis
Laji::  inornata
Kaksiosainen nimi
 Amblyornis inornata  (Schlegel, 1871) 
Katso myös
   Majalavastaja Wikispeciesissä   Majalavastaja Commonsissa 
Infobox OKNimi-testi OKIUCN-testi OK: 
Majalavastaja (Amblyornis inornata) on lavastajien heimoon kuuluva varpuslintu.
Levinneisyys

Majalavastajaa tavataan Indonesiassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Maalipallo kesäparalympialaisissa 2020

Maalipallossa kilpailtiin Tokion paralympialaisissa 2020 13. kertaa. Maalipallo-ottelut pelataan Makuhari Messe Hall C:ssä. Ottelut pelataan käydään 25. elokuuta – 3. syyskuuta 2020. Maalipallossa miehille ja naisille oli omat turnaukset. Kumpaankin turnaukseen osallistui 10 joukkuetta. Miesten turnauksen voitti Brasilia ja naisten Turkki.
Karsinnat

Yhdestä maasta sai osallistua korkeintaan yksi joukkue yhteen turnaukseen. Kolme parasta joukkuetta vuoden 2018 MM-kilpailuista pääsi paralympialaisiin. Neljä joukkuetta valittiin alueellisten (Eurooppa, Amerikka, Aasia/Oseania, Afrikka) turnausten kautta. Kaksi joukkuetta valittiin erillisessä karsintaturnauksessa. Isäntämaa Japani sai suoraan yhden joukkueen kumpaankin turnaukseen.
Mitaliyhteenveto

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Brasilia | 1 | 0 | 0 | 1 |
| 1 |  Turkki | 1 | 0 | 0 | 1 |
| 3 |  Kiina | 0 | 1 | 0 | 1 |
| 3 |  Yhdysvallat | 0 | 1 | 0 | 1 |
| 5 |  Japani | 0 | 0 | 1 | 1 |
| 5 |  Liettua | 0 | 0 | 1 | 1 |
| Yhteensä | Yhteensä | 2 | 2 | 2 | 6 |
Mitaliyhteenveto > Turnaukset

| Laji | Kultaa | Hopeaa | Pronssia |
| --- | --- | --- | --- |
| Miehet   tiedot |  Brasilia |  Kiina |  Liettua |
| Naiset   tiedot |  Turkki |  Yhdysvallat |  Japani |
Magdalena Baczewska

Magdalena Baczewska on puolalainen pianisti ja cembalisti. Hän aloitti pianonsoiton opiskelun viisivuotiaana ja sai kandidaatin (2001) sekä maisterin (2003) arvot Mannes College of Musicista (New York), jossa hän opiskeli Jerome Rosen johdolla. Toukokuussa 2008 hän sai musiikin tohtorin arvon summa cum laude -arvosanoin Manhattan School of Musicista Constance Keenen opettamana.
Baczewska on esiintynyt solistina lukuisten orkesterien kanssa. Hän on tilannut uusia teoksia pianolle ja myös pitänyt monia kantaesityksiä. Hän on kuitenkin pääasiallisesti keskittynyt renessanssi- ja barokkiaikojen kosketinsoitinohjelmistoon, jota hän esittää sekä pianolla että cembalolla.
Baczewska on opettanut Montclairin osavaltionyliopistossa ja myös toiminut musiikkikriitikkona The New York Concert Review'ssä.
Maali (täsmennyssivu)

Maali voi viitata seuraaviin:
maali, aine, jota käytetään esineiden pinnan värin muuttamiseen tai suojaamiseen.
maali urheilussa:
maali, juoksuissa, hiihdossa, autourheilussa ym. urheilulajeissa sekä eräissä lautapeleissä: kilpailun päätekohta, johon ensimmäisenä saapunut kilpailija voittaa
maali, ammunnassa ja sotatekniikassa kohde, johon tähdätään, maalitaulu.
maali, maaliverkko, useissa peleissä, esimerkiksi jalkapallossa ja jääkiekossa paikka, johon peliväline (pallo, kiekko tms.) yritetään saattaa
maali, suoritus, jossa peliväline onnistutaan saattamaan maaliin (edellisessä merkityksessä)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Maali”, voi hakea sivunnimihaulla, laajalla sivunnimihaulla tai tekstihaulla.
Luettelo Aku Ankan taskukirjoista (51–75)

| 0 | 1 | 2 | 3 |
| --- | --- | --- | --- |
Aku Ankan taskukirja -luettelot
|  1–25 |  26–50 |  51–75 |  76–100 |
|  101–125 |  126–150 |  151–175 |  176–200 |
|  201–225 |  226–250 |  251–275 |  276–300 |
|  301–325 |  326–350 |  351–375 |  376–400 |
|  401–425 |  426–450 |  451–475 |  476–500 |
|  501–525 |  526–550 |  |  |
|  Teemanumerot 1–25 |  Teemanumerot 1–25 |  Teemanumerot 26–54 |  Teemanumerot 26–54 |
|  Erikoisnumerot |  Erikoisnumerot | Taskarin parhaat | Taskarin parhaat |
| Taskarin sankarit | Taskarin sankarit | Taskarin tähtihetket | Taskarin tähtihetket |
|  Mini-taskarit |  Mini-taskarit |  In English |  In English |
Tämä on luettelo Aku Ankan taskukirjojen numeroista 51–75. Ne ilmestyivät alun perin vuosina 1980–1984.
Läskelä (yritys)

Läskelän tehtaat ennen sotia.
Läskelän paperitehtaan rakennukset syksyllä 2008.
Osakeyhtiö Läskelä Aktiebolag (nimi vuoteen 1929 Läskelän Tehdas Oy – Läskelä Bruks Aktiebolag) eli Läskelän paperitehdas oli Laatokan Karjalassa entisessä Harlun kunnan Läskelässä sijainnut metsäteollisuusyhtiö, johon kuului parhaimmillaan puuhiomo, paperitehdas ja saha. Tehdas toimi suomalaisomistuksessa vuosina 1905–1944.
Tehtaan perusti Nils Ludvig Arppe, joka osti vuonna 1860 Sortavalan kunnan Jänisjoessa olevan Läskelänkosken ja siinä sijainneet vesisahat. Muut Harlussa sijaitsevat Jänisjoen suuret kosket ovat ylempänä sijaitsevat Leppäkoski ja Hämekoski. Arppen perilliset jatkoivat toimintaa vuonna 1892 A.B. N. L. Arppes Arfvingar -yhtiön nimellä. Vuonna 1893 tehdas rakennettiin puuhiomoksi ja vuonna 1905 tehtaaseen lisättiin paperikone ja yhtiö rekisteröitiin Läskelä Bruks Aktiebolag -osakeyhtiöksi 8. huhtikuuta 1905. Vuonna 1929 yrityksen nimi muutettiin muotoon Osakeyhtiö Läskelä Aktiebolag.
Vuonna 1912 Läskelä-yhtiön palveluksessa oli 550 työntekijää ja yhtiö valmisti vuodessa 10 000 standarttia sahatavaraa, 2 500 tonnia puuhioketta sekä 9 500 tonnia ruskeaa käärepaperia. Omia metsiä yhtiöllä oli 75 000 hehtaaria. Yhtiöllä oli myös oma ammattikoulu, jonka toiminta alkoi 1920-luvun alussa.
Vuonna 1924 yhtiö osti Leppäkoski Fabrikers Ab -yhtiön, joka fuusioitiin Läskelä-yhtiöön vuonna 1929. Leppäkoski Fabrikers Aktiebolag-yhtiö omisti Läskelänjoen Leppäkoskelle 1893 perustetun puuhiomon ja 1899 perustetun paperitehtaan sekä Kotkan Hovinsaaren vuonna 1906 perustetun sulfaattiselluloosatehtaan, jonka se oli ostanut 1920. Kotkan selluloosatehtaan omistanut Leppäkosken tytäryhtiö Kotkan Sulfaattiselluloosa Oy siirtyi pian Pohjoismaiden Yhdyspankin haltuun ja edelleen 1927 Lohjan Selluloosatehdas Oy:n haltuun. Leppäkosken tehtaan vuosituotanto ennen sotia oli 9 000 tonnia selluloosaa ja 8 000 tonnia paperia vuodessa.
Oy Läskelä kärsi 1920- ja 1930-luvun vaihteessa huomattavia tappioita, jotka aiheutuivat yhtiön tekemistä suurista investoinneista ja sen kärsimistä valuuttakurssitappioista. Yhtiön toiminta päättyi jatkosodan ja Suomen alueluovutusten seurauksena. Jäljelle jäänyt yhtiö fuusioitiin Kymin Oy:hyn vuonna 1941, joka oli ostanut vuonna 1935 Läskelän osake-enemmistön Pohjoismaiden Yhdyspankilta. Läskelä-yhtiö oli noteerattu Helsingin Pörssissä 24. elokuuta 1915 – 11. huhtikuuta 1932.
Toiminta Neuvostoliiton ja Venäjän aikana

Tehdas vaurioitui sodassa pahoin ja käynnistyi neuvostoliittolaisomistuksessa korjattuna vuonna 1946. Korjaustöissä käytettiin vankityövoimaa. Neuvostoliiton ja Venäjän aikana tehdas valmisti aluksi sanomalehti- ja käärepaperia ja toiminta jatkui lähes ennallaan.
Vuonna 1958 Harlun (Leppäkosken sellu- ja paperitehdas) ja Läskelän tehtaat yhdistettiin samaksi yhtiöksi. Neuvostoliitossa rakennettiin paljon taloja, ja Läskelän tehdas ryhtyi tuottamaan yksinomaan tapettipaperia. Vuodesta 1973 alkaen Läskelän tehdas oli eräs suurimpia tapettipaperin tuottajia Neuvostoliitossa, ja sen osuus kaikesta maassa valmistetusta tapettipaperista oli noin 25 % luokkaa. Tapettipaperia vietiin eteläiseen Neuvostoliittoon, muun muassa Georgiaan. Tapettipaperin valmistus jatkui lähes muuttumattomana vuoteen 1999 saakka.
Vuonna 1999 liikemiehet Leonid Beluga sekä veljekset Amiran ja Bagrat Tsitsua ostivat tehtaan. Tehtaan nimeksi tuli ”OAO Pohjois-Laatokan Paperikombinaatti Läskelä” (ОАО "Северо-Ладожский бумажный комбинат ”Ляскеля”). Tehtaan johtajana aloitti Nikolai Skatskov. Ostohetkellä tehtaan tuotantokoneisto oli huonossa kunnossa. Vuonna 1998 kombinaatti tuotti kolme tuhatta tonnia paperia.
Vuoden 1999 investointien jälkeen tuotanto kaksinkertaistui, ja myös työpaikkojen määrä lisääntyi. 23. maaliskuuta 2000 käynnistettiin uusi paperikone. Karjalan Tasavallan hallituksen puheenjohtaja Sergei Katanandov käynnisti uuden koneen. Tehtaan toiminta päättyi kuitenkin konkurssiin vuonna 2004.
Moskovalaisen Imbera Holding-yhtiö (OOO Holdingovaja kompanija Imbera) aikoo investoida 25 miljoonaa euroa tehtaan täydelliseen modernisointiin. Tehdasalue on kokonaisuudessaan 450 000 m², joten se mahdollistaa laajentamisen. Tehtaalle on tarkoitus asentaa uusi paperikone, jonka teho olisi noin 120 tonnia paperia vuorokaudessa. Raaka-aineena kone käyttäisi lehtipuuperäistä TMP-massaa.
Tuotteet ja tuotanto

Tehdas valmisti suomalaisaikana sahatavaraa, puuhioketta ja paperia. Nykyisellään tehtaaseen kuuluu hiomo sekä kaksi paperikonetta, joista toinen on alkuperäinen. Lisäksi tehtaassa on kattilahuone, vesilaitos ja vesivoimala sekä varastotilat. Jätevedenpuhdistamoa ei ole. Varastotiloissa on omat lastaus- ja purkulaiturit sekä rautatie- että autorahdeille. Tehtaalla on vielä käyttökunnossa Suomessa jo harvinainen ilmarata.
Tuotteet ja tuotanto > Tehtaan paperikoneet

Tehdas valmisti 1920-luvulla ruskeaa käärepaperia Venäjän markkinoille. 1920-luvulla tehtaan tuotanto oli noin 10 000 t/a. Kuljetuksia varten tehtaalla oli kaksi autoa. Vuodesta 1946 alkaen tehtaalla valmistettiin sanomalehtipaperia koneilla 1 ja 2 sekä käärepaperia koneella 3. Vuonna 1972 tehdas muutettiin valmistamaan pääasiassa käärepaperia, kun sanomalehtipaperin tekeminen pienillä koneilla ei enää kannattanut. Vuonna 1973 tehdas ryhtyi tekemään tapettipaperia. Vuonna 1999 tapettipaperin rinnalle tuli uuden koneen käynnistymisen myötä painopaperit. Tehtaassa pystyttiin tuottamaan 500–600 tonnia paperia kuukaudessa.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Kone | Valmistaja | Toiminnassa vuosina | Viiraosa | Viiraleveys | Puristinosa | Nopeus | Kapasiteetti ja tuotteet | Muuta |
| Paperikone PKI |  ? | 1905 – maaliskuu 2004 |  ? | 3 300 mm |  ? |  ? | 9 500 t/a, Ruskea käärepaperi, sanomalehtipaperi, tapettipaperi | Valmistuessaan suurin paperikone Suomessa. |
| Paperikone PKII | saksalainen | 1906–xxxx, 2000–2004 |  ? | Kapeampi kuin PK1 |  ? |  ? | 6 400 t/a, Kirjapaperi, hienopaperi (ohuemmat paperilajit), sanomalehtipaperi, tapettipaperi | Kone pysäytetty konkurssin seurauksena |
| Paperikone PKIII | saksalainen ? | 1946–2004 |  ? |  ? |  ? |  ? | Käärepaperi | Kone pysäytetty konkurssin seurauksena |
Tuotteet ja tuotanto > Läskelänkosken vesivoimala

Tehtaan yhteydessä toimii Läskelänkosken vesivoimala. Voimalaitos oli yksi ensimmäisistä Suomessa ja se valmistui vuonna 1899. Voimalaitoksessa sijaitsivat ensimmäiset Suomessa rakennetut generaattorit. Putouskorkeus on 13,4 m. Voimalan nykyinen nimi on Lyaskelya GES.
Voimalaitos on päätetty kunnostaa. Voimalaan asennetaan kuusi 0,8 MW turbiinia joiden yhteinen teho on 4,80 MW. Voimalan uoma on kuivana ja vesi on ohjattu pato murtamalla pääuomaan. Vesivoimala on ollut käytössä viimeksi paperitehtaan toiminnan aikana 2000-luvulla.
Tuotteet ja tuotanto > Rautatiet ja kalusto

Läskelän paperitehtaalla oli raideleveydeltään 750 mm kapearaiteinen rautatie. Radan pituus oli 6,2 km ja se avattiin liikenteelle vuonna 1916. Rata säilyi käytössä myös neuvostoaikana 1970-luvulle saakka, jolloin se muutettiin leveäraiteiseksi. Rata palveli paperitehtaan ja sahan välisiä kuljetuksia.
Tehdasalue yhdistettiin valtion rataverkkoon vuonna 1924 tapahtuneen Leppäkoski-fuusion myötä. Tällöin Harlun haararataa jatkettiin Läskelään ja Läskelän tehtaalle saakka. Myöhemmin rataa jatkettiin vielä Läskelästä Salmiin ja edelleen Lotinanpeltoon saakka, jolloin muodostui nk. Aunuksen rata.
Kuvia tehtaasta

Läskelän puuhiomo vuonna 1932
Läskelän paperitehdas vuonna 1932
Läskelän paperitehdas 1920–1930-lukujen vaihteessa
Kuva paperikoneesta (PKI tai PKII) 1920–1930-luvulla
Luettelo televisiosarjan Outlander – Matkantekijä jaksoista

Outlander – Matkantekijä-sarjan logo
Outlander – Matkantekijä on yhdysvaltalais-brittiläinen draamasarja, jonka on luonut Ronald D. Moore. Sarja perustuu Diana Gabaldonin kirjoittamaan kirjasarjaan. 
Sarja alkoi Starz-kanavalla vuonna 2014 ja Suomessa Yle TV1 aloitti sarjan esittämisen vuonna 2015.
Yhteenveto

| Kausi | Kausi | Jaksot | Ensiesitys Yhdysvalloissa> Avausjakso | Ensiesitys Yhdysvalloissa> Päätösjakso | Ensiesitys Suomessa> Avausjakso | Ensiesitys Suomessa> Päätösjakso |
| --- | --- | --- | --- | --- | --- | --- |
|  | 1 | 16 | 9. elokuuta 2014 | 30. toukokuuta 2015 | 14. toukokuuta 2015 | 3. syyskuuta 2015 |
|  | 2 | 13 | 9. huhtikuuta 2016 | 9. heinäkuuta 2016 | 2. kesäkuuta 2016 | 1. syyskuuta 2016 |
|  | 3 | 13 | 10. syyskuuta 2017 | 10. joulukuuta 2017 | 27. syyskuuta 2017 | 3. tammikuuta 2018 |
|  | 4 | 13 | 4. marraskuuta 2018 | 27. tammikuuta 2019 | 2. tammikuuta 2019 | 27. maaliskuuta 2019 |
|  | 5 | 12 | 16. helmikuuta 2020 | 10. toukokuuta 2020 | 26. helmikuuta 2020 | 13. toukokuuta 2020 |
|  | 6 | 8 | 6. maaliskuuta 2022 | 1. toukokuuta 2022 | 29. maaliskuuta 2022 | 17. toukokuuta 2022 |
Jaksot > Ensimmäinen tuotantokausi (2014–2015)

| # | Σ # | Nimi | Ohjaus | Käsikirjoitus | Alkup>  esityspäivä | Suomen esityspäivä |
| --- | --- | --- | --- | --- | --- | --- |
| 1 | 1 | Engelsmanni (Sassenach) | John Dahl | Ronald D. Moore | 9. elokuuta 2014 | 14. toukokuuta 2015 |
| 2 | 2 | Leochin linna (Castle Leoch) | John Dahl | Ronald D. Moore | 16. elokuuta 2014 | 21. toukokuuta 2015 |
| 3 | 3 | Pakotie (The Way Out) | Brian Kelly | Anne Kenney | 16. elokuuta 2014 | 28. toukokuuta 2015 |
| 4 | 4 | Klaanikokous (The Gathering) | Brian Kelly | Matthew B. Roberts | 30. elokuuta 2014 | 4. kesäkuuta 2015 |
| 5 | 5 | Perintä (Rent) | Brian Kelly | Toni Graphia | 6. syyskuuta 2014 | 11. kesäkuuta 2015 |
| 6 | 6 | Komentaja (The Garrison Commander) | Brian Kelly | Ira Steven Behr | 13. syyskuuta 2014 | 18. kesäkuuta 2015 |
| 7 | 7 | Vihkiäiset (The Wedding) | Anna Foerster | Anne Kenney | 20. syyskuuta 2014 | 25. kesäkuuta 2015 |
| 8 | 8 | Kahteen suuntaan (Both Sides Now) | Anna Foerster | Ronald D. Moore | 25. syyskuuta 2014 | 2. heinäkuuta 2015 |
| 9 | 9 | Tilit selviksi (The Reckoning) | Richard Clark | Matthew B. Roberts | 4. huhtikuuta 2015 | 16. heinäkuuta 2015 |
| 10 | 10 | Etiäinen (By the Pricking of My Thumbs) | Richard Clark | Ira Steven Behr | 11. huhtikuuta 2015 | 23. heinäkuuta 2015 |
| 11 | 11 | Pedon merkki (The Devil's Mark) | Mike Barker | Toni Graphia | 18. huhtikuuta 2015 | 30. heinäkuuta 2015 |
| 12 | 12 | Lallybroch (Lallybroch) | Mike Barker | Anne Kenney | 25. huhtikuuta 2015 | 6. elokuuta 2015 |
| 13 | 13 | Rosvojoukko (The Watch) | Metin Hüseyin | Toni Graphia | 2. toukokuuta 2015 | 13. elokuuta 2015 |
| 14 | 14 | Etsintäpartio (The Search) | Metin Hüseyin | Matthew B. Roberts | 9. toukokuuta 2015 | 20. elokuuta 2015 |
| 15 | 15 | Vangin osa (Wentworth Prison) | Anna Foerster | Ira Steven Behr | 16. toukokuuta 2015 | 27. elokuuta 2015 |
| 16 | 16 | Nöyryytetty (To Ransom a Man's Soul) | Anna Foerster | Ira Steven Behr & Ronald D. Moore | 30. toukokuuta 2015 | 3. syyskuuta 2015 |
Jaksot > Toinen tuotantokausi (2016)

| # | Σ # | Nimi | Ohjaus | Käsikirjoitus | Alkup>  esityspäivä | Suomen esityspäivä |
| --- | --- | --- | --- | --- | --- | --- |
| 17 | 1 | Heijastus (Through a Glass, Darkly) | Metin Hüseyin | Ronald D. Moore | 9. huhtikuuta 2016 | 2. kesäkuuta 2016 |
| 18 | 2 | Vieraalla maalla (Not in Scotland Anymore) | Metin Hüseyin | Ira Steven Behr | 26. huhtikuuta 2016 | 9. kesäkuuta 2016 |
| 19 | 3 | Iloksi ja hyödyksi (Useful Occupations and Deceptions) | Metin Hüseyin | Anne Kenney | 23. huhtikuuta 2016 | 16. kesäkuuta 2016 |
| 20 | 4 | Noita (La Dame Blanche) | Douglas Mackinnon | Toni Graphia | 30. huhtikuuta 2016 | 23. kesäkuuta 2016 |
| 21 | 5 | Ylösnoussut (Untimely Resurrection) | Douglas Mackinnon | Richard Kahan | 7. toukokuuta 2016 | 30. kesäkuuta 2016 |
| 22 | 6 | Viekkaat vehkeilijät (Best Laid Schemes...) | Metin Hüseyin | Matthew B. Roberts | 14. toukokuuta 2016 | 14. heinäkuuta 2016 |
| 23 | 7 | Usko koetuksella (Faith) | Metin Hüseyin | Toni Graphia | 21. toukokuuta 2016 | 21. heinäkuuta 2016 |
| 24 | 8 | Ketunkolossa (The Fox's Lair) | Mike Barker | Anne Kenney | 28. toukokuuta 2016 | 28. heinäkuuta 2016 |
| 25 | 9 | Valmiusasemissa (Je Suis Prest) | Philip John | Matthew B. Roberts | 4. kesäkuuta 2016 | 4. elokuuta 2016 |
| 26 | 10 | Prestonpansin taistelu (Prestonpans) | Philip John | Ira Steven Behr | 11. kesäkuuta 2016 | 11. elokuuta 2016 |
| 27 | 11 | Kosto on suloinen (Vengeance Is Mine) | Mike Barker | Diana Gabaldon | 18. kesäkuuta 2016 | 18. elokuuta 2016 |
| 28 | 12 | Terve Maria, armoitettu (The Hail Mary) | Philip John | Ira Steven Behr & Anne Kenney | 25. kesäkuuta 2016 | 25. elokuuta 2016 |
| 29 | 13 | Meripihkakivi (Dragonfly in Amber) | Philip John | Toni Graphia & Matthew B. Roberts | 9. heinäkuuta 2016 | 1. syyskuuta 2016 |